【歐聯】曼城撼皇馬再睇入球騷
2024年04月17日 20:00
東網電視
更多新聞短片
歐聯8強次回合矚目對決,曼城主場迎戰皇家馬德里,首回合兩隊合演高水平入球騷,3比3激戰炮製大量金球,展現兩隊進攻球員嘅頂尖質素。兩大班霸均崇尚進攻足球,想喺巔峰對決獲勝,必定要踢出自己看家本領,今仗再演鬥攻好戲機會極高,3.5球入球大可以放心捧場。(Now 643周四凌晨3時直播)
曼城有上季「3冠王」捧盃經驗,今季衝刺時刻一樣保持高水平演出,奇雲迪布尼、艾寧夏蘭特同菲爾科頓輪流發威,令曼城火力全開。曼城嘅進攻壓逼力喺歐洲所向披靡,近9場歐聯清一色攻入對手3球,對上5場歐聯總入球全開4球或以上,主場出擊肯定會大舉進攻。
皇家馬德里近4場歐聯作客全勝,雲尼斯奧斯祖利亞為首嘅反擊非常銳利,面對有基爾獲加受傷嘅曼城防線,首回合已展開針對性攻擊,從中搵到唔少着數,相信今場會繼續照辦煮碗。不過皇馬亦有隱憂,防守中場曹亞文尼今仗停賽,要阻截曼城全方位進攻將會更加困難,只能以攻代守。
曼城首回合3個禁區外遠射入波,進攻板斧之多對手根本防不勝防;不過皇馬亦有雲尼斯奧斯祖利亞、洛迪高高斯、祖迪比寧咸等天才攻擊手,一有機會就可以轉化為入球。皇馬同曼城近4次歐聯交鋒,有3次總入球開4球或以上,再追3.5球入球大係明智之選。
更多賠率: